संयुक्त राष्ट्र देगा पाक को 1.7 करोड़ डॉलर की सहायता  
पाकिस्तान के बाढ़ग्रस्त इलाकों में प्रभावित लोगों की मदद के लिए संयुक्त राष्ट्र पाकिस्तान को 1.76 करोड़ डॉलर की वित्तीय सहायता देगा।
पाकिस्तान के बाढ़ग्रस्त इलाकों में प्रभावित लोगों की मदद के लिए संयुक्त राष्ट्र पाकिस्तान को 1.76 करोड़ डॉलर की वित्तीय सहायता देगा। समाचार एजेंसी सिन्हुआ के मुताबिक संयुक्त राष्ट्र के मानवीय समन्वय कार्यालय ने बताया कि यह धनराशि स्वास्थ्य, पानी, भोजन, शिविर, कंबल और जीवन रक्षक वस्तुओं पर खर्च की जाएगी।  संयुक्त राष्ट्र के नेतृत्व वाले केंद्रीय आपातकालीन प्रतिक्रिया कोष (सीईआरएफ) की ओर से पाकिस्तान के प्रभावित इलाकों में मानवीय सहायता कार्यक्रम चलाए जो रहे हैं लेकिन इससे लोगों की जरूरतें पूरी नहीं हो पा रही हैं। उल्लेखनीय है कि अगस्त के मध्य में काफी दिनों तक मूसलाधार बारिश होने की वजह से पाकिस्तान के दक्षिणी सिंध प्रांत में विनाशकारी बाढ़ आयी थी, जिसमें हजारों लोगों की मौत हो गई थी।